Adscripció del Registre i òrgans competents
Establiments i operadors/ores que requereixen autorització per tal de ser inscrits en la secció del sector de l'alimentació animal
Establiments i operadors/ores que han de comunicar les seves activitats per tal de ser inscrits en la secció del sector de l'alimentació animal
Establiments i operadors/ores que requereixen autorització per tal de ser inscrits en la secció de subproductes animals i productes derivats
Establiments i operadors/ores que han de comunicar les seves activitats per tal de ser inscrits en la secció de subproductes animals i productes derivats
Tramitació de la sol·licitud d'autorització
Comunicació d'inici d'activitats
Modificació de les dades registrals
Comunicació de dades de producció
Disposició Addicional Primera - Disposició Addicional Quarta
Règim de les inscripcions en el Registre d'establiments i intermediaris del sector de l'alimentació animal
Adequació de les sol·licituds no tramitades
Inscripció d'ofici d'operadors i establiments autoritzats
El Reglament (CE) 178/2002, de 28 de gener de 2002, del Parlament i del Consell, pel qual s'estableixen els principis i els requisits generals de la legislació alimentària, es crea l'Autoritat Europea de Seguretat Alimentària i es fixen procediments relatius a la seguretat alimentària, aplica els mateixos principis tant als aliments com als pinsos, raó per la qual l'alimentació animal constitueix un esglaó fonamental en la cadena alimentària.
El Reglament (CE) 183/2005, de 12 de gener de 2005, del Parlament Europeu i del Consell, pel qual es fixen els requisits en matèria d'higiene dels pinsos, estableix els requisits i les obligacions a complir per part dels operadors del sector de l'alimentació animal i per a l'autorització de la seva activitat i la inscripció al registre.
El Reglament (UE) 225/2012 de la Comissió, de 15 de març de 2012, modifica l'annex II del Reglament (CE) 183/2005, en relació amb l'autorització dels establiments que comercialitzen, per a ús en pinsos, productes derivats d'olis vegetals i greixos barrejats, i els requisits específics de la producció, emmagatzematge, transport i detecció de dioxines a olis, greixos i els productes derivats, i amplia la necessitat d'autorització a altres establiments d'alimentació animal no inclosos en el Reglament (CE) 183/2005, de 12 de gener.
El Reglament (CE) 1069/2009, del Parlament Europeu i del Consell, de 21 d'octubre de 2009, pel qual s'estableixen les normes sanitàries aplicables als subproductes animals i als productes derivats no destinats al consum humà i pel qual es deroga el Reglament (CE) 1774/2002, del Parlament Europeu i del Consell, de 3 d'octubre de 2002, i el Reglament (CE) 142/2011, de la Comissió, de 25 de febrer de 2011, pel qual s'estableixen les disposicions d'aplicació del Reglament (CE) 1069/2009, constitueixen, a partir del 4 de març de 2011, el nou marc legal per a la gestió de tots aquells materials d'origen animal que per diferents motius no es destinin al consum humà.
El marc normatiu europeu en matèria d'higiene dels pinsos i de subproductes animals i productes derivats no destinats al consum humà fa necessària una actualització de la normativa que regula tots dos sectors a Catalunya.
La transposició d'aquesta normativa europea s'emmarca en el que disposa l'article 116.1.b) i d) de l'Estatut d'autonomia de Catalunya (EAC), que atorga competències exclusives a la Generalitat en matèria de regulació sobre els productes ramaders i la sanitat animal.
D'altra banda l'article 113 de l'EAC determina que correspon a la Generalitat la competència sobre el desplegament, l'aplicació i l'execució de la normativa de la Unió Europea que afecti les seves competències.
Aquest mateix principi es recull en l'article 189 del text estatutari que preveu que la Generalitat, en el seu àmbit de competències, aplica i executa el dret de la Unió Europea.
La Llei 18/2001, de 31 de desembre, d'orientació agrària de Catalunya, en el seu article 10, promou l'establiment de línies d'actuació per assolir els objectius en matèria de producció i sanitat ramadera, entre els quals destaquen el seguiment i el control de les condicions en què es du a terme l'activitat ramadera, i impulsar els instruments que permetin una millora del control i de les activitats relacionades amb l'obtenció del producte final ramader i de la seva qualitat.
Actualment només l'alimentació animal està regulada a Catalunya mitjançant el Decret 179/2000, de 15 de maig, pel qual es regulen els establiments, els intermediaris i la utilització de substàncies i productes en el sector de l'alimentació animal a Catalunya, en el qual es crea el Registre d'establiments i intermediaris del sector de l'alimentació animal al que s'han d'inscriure els establiments que es dediquen a l'elaboració de determinats additius, premescles i pinsos compostos que continguin dits additius, així com el Directori del sector de l'alimentació animal en el qual tenien entrada els establiment per a consum propi i els intermediaris de substàncies i productes per a l'alimentació animal.
Respecte als subproductes animals no destinats al consum humà, mitjançant el Decret 15/2010, de 9 de febrer, es va establir la distribució de les funcions entre el departament competent en matèria de ramaderia i l'Agència de Residus de Catalunya.
Aquest Decret preveu que el compliment de les obligacions establertes per la normativa comunitària en matèria de subproductes animals no destinats al consum humà ha de ser objecte de verificació i control per part dels departaments de la Generalitat competents per raó de la matèria.
No hi ha amb posterioritat cap altra regulació sobre el tema i, per tant, procedeix donar compliment al que estableix la normativa comunitària respecte al registre i si escau autorització de les activitats que es realitzen dels subproductes i productes derivats.
D'altra banda, la Directiva 2006/123/CE, del Parlament i del Consell, de 12 de desembre de 2006, relativa als serveis en el mercat interior, estableix les disposicions generals necessàries per facilitar l'exercici de la llibertat d'establiment dels prestadors de serveis i la lliure circulació de serveis, i mantenir, alhora, un nivell elevat de qualitat en els serveis, amb l'objectiu principal d'estrènyer cada cop més els llaços entre els estats i els pobles d'Europa i de garantir el progrés econòmic i social mitjançant la creació d'un espai únic, sense fronteres interiors, en el qual resti garantida la lliure circulació dels serveis.
Amb aquesta finalitat, la Directiva estableix directrius per simplificar els procediments administratius, fomentar una bona qualitat dels serveis, promoure un marc regulador transparent, predictible i favorable per a l'activitat econòmica i impulsar la modernització de les administracions públiques per tal de respondre a les necessitats de les empreses i millorar la protecció dels drets de les persones consumidores i usuàries.
Aquest Decret preveu l'adaptació de la normativa que regula el sector de l'alimentació animal a la Directiva 2006/123/CE, del Parlament i del Consell, de 12 de desembre de 2006, relativa als serveis en el mercat interior, la qual comporta, per més seguretat jurídica, la derogació del Decret 179/2000, de 15 de maig, pel qual es regulen els establiments, els intermediaris i la utilització de substàncies i productes en el sector de l'alimentació animal a Catalunya.
En aquest sentit se suprimeix l'autorització per a la inscripció dels operadors que no elaborin determinats additius, premescles i pinsos compostos que continguin aquests additius.
No obstant això, es manté el règim d'autorització per aquelles activitats i establiments que pel tipus de producte pot afectar la sanitat animal i la salut humana en ser una raó imperiosa d'interès general i d'acord amb el que estableixen els articles 10 i 11 del Reglament CE 183/2005, de 12 de gener de 2005, del Parlament i del Consell, pel qual es fixen requisits en matèria d'higiene dels pinsos, que determina que aquests establiments estan subjectes a règim d'autorització.
En el mateix sentit, en regular la inscripció en el Registre dels establiments i dels/de les operadors/ores en l'àmbit de subproductes animals de categoria 3, sols es requereix autorització en els casos que el Reglament (CE) núm. 1069/2009, del Parlament Europeu i del Consell, de 21 d'octubre de 2009, requereix aquesta autorització per part de l'autoritat competent, i els altres establiments i operadors/ores sols queden obligats a comunicar a l'Administració l'inici de la seva activitat.
El fet de recollir en un sol registre la inscripció dels establiments i dels operadors dels sectors de l'alimentació animal i de l'àmbit dels subproductes animals i productes derivats es motiva en què els subproductes animals i productes derivats de categoria 3 tenen com a possible destinació l'alimentació animal i són una matèria primera utilitzada en l'alimentació animal.
Per aquesta raó es considera coherent regular en un sol registre tot el que estigui relacionat amb l'alimentació animal.
Aquest Decret conté finalment dues disposicions addicionals segons les quals el departament competent en matèria de ramaderia ha d'habilitar els mitjans necessaris per tal que els tràmits i procediments regulats per les normes que es modifiquen es puguin anar tramitant progressivament per via electrònica i no ha d'exigir la documentació prevista per les normes que es modifiquen mitjançant aquest Decret si pot obtenir-la d'altres òrgans o administracions per mitjans telemàtics.
D'acord amb l'informe de l'Autoritat Catalana de Protecció de Dades;
D'acord amb el dictamen del Consell de Treball Econòmic i Social de Catalunya;
A proposta del conseller d'Agricultura, Ramaderia, Pesca, Alimentació i Medi Natural;
D'acord amb el dictamen de la Comissió Jurídica Assessora;
L'objecte d'aquest Decret és la creació del Registre del sector de l'alimentació animal i de l'àmbit dels subproductes animals i regular-ne el funcionament.
L'àmbit d'aplicació d'aquest Decret és:
2.1 Les activitats dels/de les operadors/es del sector de l'alimentació animal en qualsevol de les fases de la producció de pinsos, des de la producció primària fins a la seva comercialització, inclosa la fabricació de pinsos compostos per a les necessitats de l'explotació ramadera pròpia.
2.2 Les activitats dels/de les operadors/es en l'àmbit dels subproductes animals i productes derivats no destinats al consum humà en qualsevol de les etapes de recollida, transport, manipulació, tractament, transformació, processament, emmagatzematge, comercialització, distribució i/o utilització, a excepció de les activitats dels/de les operadors/es en l'àmbit dels subproductes animals i els productes derivats que tinguin com a destinació la incineració, la deposició controlada o la seva utilització en una planta de biogàs o de compostatge, que es regeixen per la normativa específica en matèria de residus.
3.1 Als efectes del que estableix aquest Decret s'entén per:
a) Pinso: qualsevol substància o producte, inclosos els additius, destinat a l'alimentació per via oral dels animals, tant si ha sofert un procés de transformació, total o parcial, com si no.
b) Empresa de pinsos: tota empresa pública o privada que, amb ànim de lucre o sense, dugui a terme qualsevol activitat de producció, fabricació, transformació, emmagatzematge, transport o distribució de pinsos.
S'inclou també qualsevol operador que produeixi, fabriqui o emmagatzemi pinsos per a les necessitats de l'explotació ramadera pròpia.
c) Operador/a: qualsevol persona física o jurídica que du a terme amb ànim de lucre o sense, activitats relacionades amb qualsevol de les etapes de producció, transformació, comercialització i transport de pinsos i de subproductes animals i productes derivats.
d) Subproductes animals: cossos sencers o parts d'animals, productes d'origen animal o altres productes obtinguts a partir d'animals, que no estan destinats al consum humà, inclosos els oòcits, els embrions i l'esperma.
e) Productes derivats: productes obtinguts després d'un o diversos tractaments, transformacions o fases de processament de subproductes animals.
f) Material de categoria 3: aquells subproductes definits en l'article 10 del Reglament (CE) 1069/2009, del Parlament Europeu i del Consell, de 21 d'octubre de 2009.
g) Establiment de subproductes animals: qualsevol lloc on es realitzen operacions de manipulació de subproductes animals o productes derivats, diferent de vaixells pesquers.
3.2 S'apliquen igualment les definicions establertes en els següents reglaments europeus:
a) Les previstes a l'article 3 del Reglament (CE) 178/2002, del Parlament Europeu i del Consell, de 28 de gener de 2002.
b) Les previstes a l'article 3 del Reglament (CE) 183/2005, del Parlament Europeu i del Consell, de 12 de gener de 2005.
c) Les previstes a l'article 3 del Reglament (CE) 767/2009, del Parlament Europeu i del Consell, de 13 de juliol de 2009.
d) Les previstes a l'article 3 del Reglament (CE) 1069/2009, del Parlament Europeu i del Consell, de 21 d'octubre de 2009,
e) Les previstes a l'annex I del Reglament (CE) 142/2011, de la Comissió, de 25 de febrer de 2011, pel qual s'estableixen les disposicions d'aplicació del Reglament (CE) 1069/2009, de 21 d'octubre de 2009,
f) Les previstes a l'article 3 de la Llei 14/2003, de 13 de juny, de qualitat agroalimentària.
g) Les previstes a l'annex del Reglament (UE) 225/2012, de la Comissió, de 15 de març de 2012, que modifica l'annex II del Reglament (CE) 183/2005, del Parlament Europeu i del Consell, en relació amb l'autorització dels establiments que comercialitzen, per a ús en pinsos, productes derivats d'olis vegetals i greixos barrejats, i els requisits específics de la producció, emmagatzematge, transport i detecció de dioxines en olis, greixos i els seus productes derivats.
Es crea el Registre del sector de l'alimentació animal i de l'àmbit dels subproductes animals i dels productes derivats no destinats al consum humà (en endavant el Registre), al qual estan obligats a inscriure's les persones físiques o jurídiques esmentades als articles 7, 8, 9 i 10, que disposin d'establiment a Catalunya o que tinguin el domicili social a Catalunya en el cas d'operadors sense instal·lacions.
5.1 El Registre esmentat a l'article anterior s'adscriu a la direcció general competent en matèria de ramaderia del departament competent en aquesta matèria.
5.2 Correspon a la subdirecció general competent en matèria de ramaderia la direcció, la supervisió, el control i la coordinació del Registre.
5.3 Correspon la gestió i el manteniment del Registre als serveis territorials del departament competent en matèria de ramaderia.
El Registre s'estructura en les següents seccions:
6.1 Secció del sector de l'alimentació animal, la qual s'estructura de la manera següent:
a) Subsecció d'establiments de fabricació de pinsos compostos, d'additius, premescles i fabricació o transformació de matèries primeres, i d'establiments de fabricació de pinsos compostos per al consum de l'explotació ramadera pròpia.
b) Subsecció d'establiments que comercialitzen productes per a l'alimentació animal.
c) Subsecció d'operadors/es comercials sense instal·lacions.
d) Subsecció de transportistes.
6.2 Secció de subproductes animals i productes derivats que s'estructura en les següents seccions:
a) Subsecció d'operadors/ores i establiments de subproductes animals i productes derivats que realitzen les activitats relacionades a l'article.9.1.
b) Subsecció d'operadors/ores i establiments de subproductes animals i productes derivats que realitzen les activitats relacionades a l'article 10.1.
En el Registre s'inscriuen els establiments ubicats a Catalunya i els/les operadors/ores sense instal·lacions que tenen el seu domicili social a Catalunya.
Els/les operadors/ores sense instal·lacions que no tinguin el domicili social a Catalunya i realitzin operacions de les previstes en aquest Decret en el territori de Catalunya han d'estar inscrits en el registre corresponent del seu lloc d'origen.
8.1 Amb caràcter previ a l'inici de les activitats, els titulars dels establiments i operadors que es detallen en aquest article han de sol·licitar autorització.
8.2 Els establiments que es dediquin a la fabricació i/o comercialització els productes que s'especifiquen a continuació:
a) Additius dels que estableix el capítol 1 de l'annex IV del Reglament 183/2005, del Parlament Europeu i del Consell, de 12 de gener de 2005.
b) Premescles elaborades amb els additius dels que estableix el capítol 2 de l'annex IV del Reglament 183/2005, del Parlament Europeu i del Consell, de 12 de gener de 2005.
c) Pinsos compostos que utilitzin additius per a pinsos o premescles que continguin additius establerts al capítol 3 de l'annex IV del Reglament 183/2005, del Parlament Europeu i del Consell, de 12 de gener de 2005.
8.3 Els establiments que realitzen alguna de les activitats següents: el processament d'olis vegetals crus, excepte aquelles activitats incloses en l'àmbit del Reglament (CE) núm. 852/2004 del Parlament Europeu i del Consell, de 29 d'abril de 2004; la fabricació oleoquímica d'àcids grassos, la fabricació de biodiesel i la barreja de greixos, d'acord amb el Reglament (UE) 225/2012, de 15 de març.
8.4 Els establiments que es dediquin a la fabricació de pinsos compostos per a les necessitats de l'explotació ramadera pròpia que preveu l'apartat 2.c) d'aquest article.
8.5 Operadors/ores que comercialitzen o emmagatzemin els productes que preveuen els apartats 1.a) i 1.b) d'aquest article.
8.6 Els establiments de fabricació de pinsos compostos per a animals diferents dels de companyia que fabriquen pinsos per a remugants i a la vegada pinsos per a no remugants i utilitzen determinades proteïnes animals transformades d'acord amb la normativa vigent.
9.1 Els titulars dels establiments i operadors/ores que es detallen en aquest article han de comunicar l'inici de les seves activitats.
9.2 Establiments que es dediquen a la fabricació i/o comercialització dels productes que s'especifiquen a continuació:
a) Additius diferents dels indicats al capítol 1 de l'annex IV del Reglament 183/2005, del Parlament Europeu i del Consell, de 12 de gener de 2005.
b) Premescles que continguin additius diferents dels indicats al capítol 2 de l'annex IV del Reglament 183/2005, del Parlament Europeu i del Consell, de 12 de gener de 2005.
c) Pinsos compostos que continguin additius diferents dels indicats en el capítol 3 de l'annex IV del Reglament 183/2005, del Parlament Europeu i del Consell, de 12 de gener de 2005, o premescles elaborades amb additius diferents dels indicats en el capítol 3 de l'annex IV del Reglament 183/2005, del Parlament Europeu i del Consell, de 12 de gener de 2005.
9.3 Establiments de fabricació de pinsos compostos sense additius.
9.4 Establiments de fabricació de pinsos compostos per a les necessitats de l'explotació ramadera pròpia dels que preveu l'apartat 2.c) d'aquest article.
9.5 Operadors que comercialitzen o emmagatzemin pinsos diferents dels indicats a l'article 8.5.
9.7 Establiments que fabriquen o transformen matèries primeres per a alimentació animal, excepte en el cas que utilitzin subproductes dels indicats en l'article 10.1.a).
10.1 Amb caràcter previ a l'inici de les activitats, els establiments i els operadors/ores que realitzen alguna de les activitats que es detallen a continuació, han de sol·licitar autorització:
a) Processament de subproductes animals de categoria 3 mitjançant esterilització a pressió, o mitjançant els mètodes de processament previstos en l'article 15, apartat 1, lletra b), o els mètodes alternatius autoritzats de conformitat amb l'article 20 del Reglament 1069/2009, del Parlament Europeu i del Consell, de 21 d'octubre de 2009.
b) Fabricació d'aliments per a animals de companyia.
c) Fabricació d'adobs i esmenes del sòl d'origen orgànic a partir de subproductes animals i productes derivats de categoria 3.
d) Manipulació de subproductes animals de categoria 3 després de la seva recollida, mitjançant operacions consistents a classificar, tallar, refredar, congelar, salar o retirar pells.
e) Emmagatzematge de subproductes animals de categoria 3.
f) Emmagatzematge de productes derivats de categoria 3 destinats a:
i) Ser utilitzats com a combustible.
ii) Ser utilitzats com pinso, excloent els establiments o les plantes autoritzats o registrats de conformitat amb el Reglament (CE) no 183/2005, del Parlament Europeu i del Consell, de 12 de gener de 2005.
iii) Ser utilitzats com adobs i esmenes del sòl d'origen orgànic, excloent l'emmagatzematge en un lloc d'aplicació directa.
10.2 Resten exceptuats del que disposa l'apartat primer d'aquest article, els operadors/ores que realitzen activitats en l'àmbit dels subproductes animals i els productes derivats que tinguin com a destinació la incineració, la deposició controlada o la seva utilització en una planta de biogàs o de compostatge, que es regeixen per la normativa específica sobre residus.
11.1 Els operadors/ores que siguin titulars dels establiments o realitzen les activitats que s'indiquen a continuació, han de comunicar, abans d'iniciar les activitats, els establiments sota el seu control que estiguin en activitat en qualsevol de les fases de generació, transport, manipulació, processament, emmagatzematge, introducció en el mercat, distribució, ús o eliminació de subproductes animals i productes derivats:
a) Establiments que realitzen activitats oleoquímiques a partir de subproductes animals o productes derivats de categoria 3.
b) Establiments que manipulen subproductes animals o productes derivats de categoria 3 per a activitats fora de la cadena alimentària.
c) Usuaris de subproductes animals i productes derivats per a finalitats específiques referides en els articles 17.1, 18.1 i 18.2 del Reglament (CE) 1069/2009, del Parlament Europeu i del Consell, de 21 d'octubre de 2009.
d) Centres de recollida de subproductes per a l'alimentació d'animals:
ii) de nuclis zoològics (animals de zoològics i de circs, rèptils i aus de presa que no siguin de zoològic ni circ, animals salvatges la carn dels quals no es destini al consum humà, gossos de gosseres o gossades reconegudes i gossos i gats en refugi).
f) Transportistes de subproductes animals i productes derivats de categoria 3.
g) Operadors/ores que comercialitzen subproductes animals i productes derivats de categoria 3.
11.2 Resten exceptuats del que disposa l'apartat primer d'aquest article, els operadors/ores que realitzen activitats en l'àmbit dels subproductes animals i els productes derivats que tinguin com a destinació la incineració, la deposició controlada o la seva utilització en una planta de biogàs o de compostatge, que es regeixen per la normativa específica sobre residus.
12.1 Les sol·licituds d'autorització es formalitzen en imprès normalitzat que es pot descarregar des de la seu corporativa electrònica de la Generalitat de Catalunya [URL] o obtenir en qualsevol dependència del departament competent en matèria de ramaderia, s'han d'adreçar als serveis territorials del departament competent en matèria de ramaderia i s'han de presentar a les oficines comarcals del departament competent en matèria de ramaderia preferentment, o a la xarxa d'oficines de Gestió Empresarial, sens perjudici de fer ús de la resta de mitjans establerts en la Llei 26/2010, de 3 d'agost, de règim jurídic i de procediment de les administracions públiques de Catalunya.
12.2 Amb les sol·licituds s'ha d'adjuntar la documentació següent:
a) Còpia del DNI/NIF/NIE o altre document que la identitat de la persona sol·licitant, si s'escau, en cas de no autoritzar al departament competent en matèria de ramaderia per obtenir aquesta informació.
b) Acreditació de la representació per qualsevol mitjà vàlid en dret que en deixi constància, si s'escau.
Si aquesta informació està disponible al Registre mercantil, als registres d'entitats jurídiques corresponents o al Registre de cooperatives, el departament competent en matèria de ramaderia ho ha de verificar d'ofici.
12.3 No obstant això, no cal presentar la documentació que ja s'hagi presentat anteriorment en el departament competent en matèria de ramaderia i de la qual no hagin variat les dades i continuïn sent vigents.
En aquest cas, quan s'iniciï el procediment administratiu en una oficina del departament competent en matèria de ramaderia diferent a la que es va presentar la documentació o a la Xarxa d'Oficines de Gestió Empresarial, cal indicar en l'imprès de sol·licitud en quin procediment i unitat del departament competent en matèria de ramaderia es va aportar la documentació requerida:
12.4 Documentació específica per la secció del sector de l'alimentació animal.
A més de la documentació indicada en l'apartat 2 d'aquest article, les empreses i operadors del sector de l'alimentació animal han de presentar la següent documentació:
a) Memòria descriptiva de les activitats, que es pot descarregar, en imprès normalitzat, des de la seu corporativa electrònica de la Generalitat de Catalunya [URL] o obtenir en qualsevol dependència del departament competent en matèria de ramaderia.
b) Quadre de gestió de l'anàlisi de perills i punts crítics de control (APPCC), amb identificació de les etapes, perills, punts crítics de control, registres i mesures correctores.
c) Diagrama de flux del procés de fabricació, per al cas de fabricants.
d) Còpia del Pla de control de qualitat establert que garanteixi que els productes s'ajusten a la normativa vigent i que ha d'incloure el control dels punts crítics, procediments i periodicitat de la presa de mostres, els mètodes d'anàlisi i indicació de la destinació de les matèries primeres, additius, premescles i pinsos en cas de no ajustar-se a les especificacions, per al cas de fabricants.
e) Còpia del contracte amb el laboratori encarregat del control de qualitat del producte, si no es disposa de laboratori propi, per al cas de fabricants.
12.5 Documentació específica per la secció de subproductes animals i productes derivats.
A més de la documentació indicada en l'apartat 2 d'aquest article els establiments i els/les operadors/ores de l'àmbit de subproductes animals i productes derivats han de presentar la següent documentació:
b) Plànol de distribució de les instal·lacions en què s'indiquin els fluxos de moviment dels subproductes.
c) Quadre de gestió de l'anàlisi de perills i punts crítics de control en el cas dels operadors que realitzin activitats de les assenyalades a l'article 29 del Reglament (CE) 1069/2009, del Parlament Europeu i del Consell, de 21 d'octubre de 2009, o relació dels procediments d'autocontrol de què es disposa en la resta de supòsits.
d) Diagrama de flux del procés de transformació o de fabricació, en el cas dels establiments indicats en l'article 10.1.a) i 10.1.b).
13.1 Rebuda la sol·licitud d'autorització en el Registre i la documentació corresponent, si l'òrgan instructor comprova que les dades aportades són incomplertes, ha de requerir la persona sol·licitant perquè en un termini de deu dies procedeixi a esmenar les deficiències observades.
Transcorregut aquest termini sense que s'hagi donat compliment al requeriment, es considera que el sol·licitant desisteix de la seva sol·licitud.
13.2 Únicament es pot autoritzar als establiments quan d'una inspecció sobre el terreny prèvia a l'inici de la seva activitat es verifiqui que compleixen els requisits establerts a la normativa vigent.
13.3 Es pot concedir una autorització condicionada per tres mesos, si en la inspecció sobre el terreny es verifica que es compleixen els requisits d'infraestructura i equipaments.
Transcorregut aquest termini es concedeix l'autorització, amb la verificació prèvia del compliment de la resta de requisits.
Si no es compleixen tots els requisits, l'autorització condicionada es pot prorrogar.
La durada de la pròrroga no pot ser superior a sis mesos.
13.4 El/la director/a dels serveis territorials del departament competent en matèria de ramaderia, un cop comprovat el compliment dels requisits exigits en la normativa corresponent, dicta la resolució de l'autorització de l'activitat, la qual cosa comporta la seva inscripció en el Registre.
13.5 A la resolució d'autorització hi ha de figurar el número d'inscripció en el Registre del sector d'alimentació animal i de l'àmbit dels subproductes animals, així com les activitats per les quals ha estat autoritzat.
13.6 La resolució s'ha de notificar a la persona sol·licitant en el termini màxim de tres mesos a comptar des de la presentació de la sol·licitud d'inscripció.
En cas de manca de resolució expressa, la persona sol·licitant pot entendre estimada la sol·licitud per silenci administratiu.
13.7 La resolució de desestimació ha de ser motivada.
Contra aquesta resolució es pot interposar recurs d'alçada davant de la persona titular de la direcció general competent en matèria de ramaderia en el termini d'un mes a comptar de la notificació.
13.8 L'autorització comporta d'ofici la inscripció en el Registre.
14.1 Els/les titulars dels establiments, les empreses i els/les operadors/ores sotmesos/es al règim de comunicació prèvia per a la seva inscripció al Registre han de comunicar l'inici de la seva activitat.
14.2 La comunicació es formalitza en imprès normalitzat que es pot descarregar des de la seu corporativa electrònica de la Generalitat de Catalunya [URL] o obtenir en qualsevol dependència del departament competent en matèria de ramaderia.
S'ha d'adreçar al/a la director/a dels serveis territorials del departament competent en matèria de ramaderia i s'ha de presentar a les oficines comarcals del departament competent en matèria de ramaderia preferentment, o a la xarxa d'oficines de gestió empresarial, sens perjudici de fer ús de la resta de mitjans establerts en la Llei 26/2010, de 3 d'agost.
14.3 La comunicació prèvia d'inici d'activitat ha d'anar acompanyada de la documentació següent:
a) Còpia del DNI/NIF/NIE o altre document que acrediti la identitat de la persona sol·licitant, si s'escau, en cas de no autoritzar al departament competent en matèria de ramaderia per obtenir aquesta informació.
b) Acreditació de la representació per qualsevol mitjà vàlid en dret que en deixi constància, si s'escau.$
Si aquesta informació està disponible al Registre mercantil, als registres d'entitats jurídiques corresponents o al Registre de cooperatives el departament competent en matèria de ramaderia ho ha de verificar d'ofici.
14.4 Documentació específica per la secció del sector de l'alimentació animal.
A més de la documentació indicada en l'apartat 1 d'aquest article, les empreses i els/les operadors/ores del sector de l'alimentació animal han de presentar una memòria descriptiva en imprès normalitzat que es pot descarregar des de la seu corporativa electrònica de la Generalitat de Catalunya [URL] o obtenir en qualsevol dependència del departament competent en matèria de ramaderia.
14.5 Documentació específica per la secció de subproductes animals i productes derivats.
A més de la documentació indicada en l'apartat 1 d'aquest article els establiments i els/les operadors/ores del subproductes animals i productes derivats han de presentar la següent documentació:
b) Relació dels procediments d'autocontrol de què es disposa.
c) Els transportistes únicament han de presentar, a més de la documentació indicada a l'article 14.3, la fitxa tècnica dels vehicles.
14.6 La comunicació prèvia comporta la inscripció d'ofici al Registre.
14.7 En cas d'inexactitud, falsedat o omissió en les dades aportades en la comunicació prèvia, s'estarà al que estableix l'article 38 de la Llei 26/2010, de 3 d'agost, de règim jurídic i de procediment de les administracions públiques de Catalunya.
Qualsevol modificació de les dades del Registre derivada d'ampliacions, reduccions, canvi d'activitat, trasllat i altres circumstàncies, així com en el cas de suspensió o cessament de les activitats que van determinar la inscripció, ha de ser comunicada en el termini màxim d'un mes des que es va produir la modificació.
Aquesta comunicació s'ha de dirigir als serveis territorials del departament competent en matèria de ramaderia i es pot presentar a les oficines comarcals del departament competent en matèria de ramaderia preferentment, o a la xarxa d'oficines de Gestió Empresarial, sens perjudici de fer ús de la resta de mitjans establerts en la Llei 26/2010, de 3 d'agost, de règim jurídic i de procediment de les administracions públiques de Catalunya.
Els establiments i els operadors inscrits al Registre del sector d'alimentació animal i de l'àmbit dels subproductes animals han de trametre, a la direcció general competent en matèria de ramaderia, i abans de l'1 de febrer de cada any, les dades de producció corresponents a l'any precedent, en imprès normalitzat que es pot descarregar des de la seu corporativa electrònica de la Generalitat de Catalunya [URL] o obtenir en qualsevol dependència del departament competent en matèria de ramaderia.
El departament competent en matèria de ramaderia pot realitzar en qualsevol moment les inspeccions que consideri necessàries per tal de verificar el compliment de les condicions exigides en aquest Decret per part de les persones inscrites.
18.1 L'incompliment del que preveu aquest Decret serà sancionat d'acord amb la Llei de l'Estat 8/2003, de 24 d'abril, de sanitat animal; la Llei 14/2003, de 13 de juny, de qualitat agroalimentària, i la Llei de l'Estat 17/2011, de 5 de juliol, de seguretat alimentària i nutrició.
18.2 És competent per instruir els procediments sancionadors corresponents la persona que designi el director o directora dels serveis territorials del departament competent en matèria de ramaderia corresponent.
18.3 És competent per resoldre els procediments sancionadors corresponents, en sancions lleus i greus, el director o directora dels serveis territorials del departament competent en matèria de ramaderia corresponent.
18.4 És competent per resoldre els procediments sancionadors en sancions molt greus el director o directora general competent en matèria de ramaderia.
18.5 Contra les resolucions de les sancions que imposi el director o directora dels serveis territorials del departament competent en matèria de ramaderia corresponent es pot interposar recurs d'alçada davant el director o directora general competent en matèria de ramaderia en el termini d'un mes a comptar de la notificació.
18.6 Contra les resolucions de les sancions que imposi el director o directora general en matèria de ramaderia es pot interposar recurs d'alçada davant del conseller o consellera d'Agricultura, Ramaderia, Pesca, Alimentació i Medi Natural en el termini d'un mes a comptar de la notificació.
Les comunicacions als registres es pot fer per via telemàtica a partir del moment en què el sistema informàtic del Departament d'Agricultura, Ramaderia, Pesca, Alimentació i Medi Natural permeti instrumentar els mecanismes adients per a la seva posada en funcionament i d'acord amb el que regula el Decret 56/2009, de 7 d'abril, per a l'impuls i el desenvolupament dels mitjans electrònics a l'Administració de la Generalitat.
La documentació prevista per les normes d'aquest Decret no és exigible si el departament competent en matèria de ramaderia pot obtenir-la d'altres òrgans o administracions públiques.
En el supòsit de comerç amb tercers països, i per tal que l'administració pugui emetre el certificat corresponent, els/les operadors/ores inscrits en aquest Registre han de comunicar la composició del producte i aportar un model d'etiqueta.
Es creen els fitxers de dades de caràcter personal Secció del sector d'alimentació animal del Registre del sector d'alimentació animal i de l'àmbit dels subproductes animals i Secció de subproductes animals i productes derivats del Registre del sector d'alimentació animal i de l'àmbit dels subproductes animals, les dades dels quals consten en els annexos 1 i 2.
Els establiments que en la data d'entrada en vigor d'aquest Decret ja figurin inscrits al Registre d'establiments i intermediaris del sector de l'alimentació animal i en el directori d'establiments, establiments per a consum propi i intermediaris, s'inscriuen d'ofici a la secció corresponent del Registre d'establiments del sector de l'alimentació animal.
Les sol·licituds d'autorització que en l'entrada en vigor d'aquest Decret estan en tramitació han d'adequar-se al que estableix aquest Decret.
En aquest sentit la direcció general competent en matèria de ramaderia, en un termini no superior a tres mesos des de l'entrada en vigor del Decret, ha d'indicar a cadascuna de les persones sol·licitants la documentació que li cal aportar i li ha d'indicar igualment si la seva sol·licitud ha de seguir el tràmit d'autorització o de comunicació.
Els operadors i establiments autoritzats d'acord amb el Reglament (CE) 1774/2002, de 28 de gener de 2002, o d'acord amb el Reglament (CE) 1069/2009, de 21 d'octubre de 2009, s'inscriuen d'ofici a la secció de subproductes animals i productes derivats del Registre.
a) Es deroga el Decret 179/2000, de 15 de maig, pel qual es regulen els establiments, els intermediaris i la utilització de substàncies i productes en el sector de l'alimentació animal a Catalunya.
b) Se suprimeix la referència al Registre d'establiments i intermediaris del sector de l'alimentació animal existent en l'apartat 6.1.a) de l'annex 1 de l'Ordre AAR/273/2007, de 24 de juliol, pel qual es regulen els fitxers que contenen dades de caràcter personal gestionats pel Departament d'Agricultura, Alimentació i Acció Rural.
La destinació de les dades del fitxer que se suprimeix s'integren en els fitxers regulats als annexos 1 i 2 d'aquest Decret.